နီပအိုဝ်ႏလိုꩻမျိုꩻ

ပအိုဝ်ႏခမ်းကောင် တွမ်ႏခမ်းဒွမ်
မဉ်ႏစုဗူႏ တလွမ်တလွောင်ႏချင်ႏနောဝ်ꩻ
အောင်ႏမျင်ႏမုꩻ ကရိုꩻဒါႏ ကောဝ်ႏထွန်ႏထျꩻယို
နီပအိုဝ်ႏလိုꩻမျိုꩻ တွိုႏတောဝ်း မျိုꩻအီႏအောဝ်ႏပဲးနဲ့ ။

ခိုနောဝ်ꩻ ကေားအွဉ်ထင်ႏငါ
မူႏနောဝ်ꩻ ကွဲးထောင်စဲဉ်ႏလွဉ်ꩻဆꩻချာတွော့ꩻ
”သမဂ္ဂါနံ တပေါ သုခေါ” ပါဠိငေါဝ်းလွဉ်အတွိုင်ꩻ
စွုမ်ႏနီ,စွုမ်ႏဟာ မဉ်ႏတအုံစွူတောဝ်းကျိုꩻစာꩻ
ကရေႏရွယ်ႏခါꩻ ပဲင်ႏဆဲင်ႏခမ်းနယ်ႏစဲစ် အီႏအောဝ်ႏဗာႏ။

ဒါႏခေတ်ပညာႏသား မဉ်ႏထွားချာခွိုꩻ
ခေတ်စနစ်ကုဲင်မျိုꩻ ပယ်ႏညာꩻညာꩻထန်ႏ
သꩻဓာတ်ခွေါင်ခံႏ အွဉ်ႏဗွေလို့ရက်ခွိုꩻလောင်း
ခွိုင်းကသေ အဒေါဝ်ႏဒေါဝ်ႏဖုံႏ
ဆွန်ꩻစူဖေါဝ်ႏ မဉ်ႏစွဲးထဲမ်ပင်ႏကို
နီပအိုဝ်ႏပို စွုမ်ႏဖြာꩻဖြာꩻနောဝ်ꩻ 
ကမဉ်ပဲင်ႏဆဲင်ႏရာꩻ”ခမ်းနယ်ႏ”စဲစ်ယို အီႏလꩻဗာႏ ။

ပအိုဝ်ႏခမ်းကောင်လိတ်မူ
ပအိုဝ်ႏခမ်းဒွမ် အခြဲမ်တရျာꩻလိတ်မူ
မဉ်ႏအွဉ်ႏစုထွာသွူ ပအိုဝ်ႏလိတ်မူ တမူချင်ႏနောဝ်ꩻနယ်ႏ
နီပအိုဝ်ႏအရောင်ႏတင်ႏ အီႏတဆောဝ်လေဗꩻထဲင်းထဲင်း
ကမ္ဘာႏတန်ဟံႏလောင်းထျꩻကီ  ကရိုꩻနောဝ်ꩻ
နီသွဉ်း အာႏမခံႏချက် ဖေႏဗွိုန်ႏဒျာႏသွူ။ခွန်ယမ်းခေတ်(ဒုံပူႏယာစင်းတွို့ꩻ)

အာႏကွိုꩻ